Kari Hag

Kari Jorun Blakkisrud Hag (født 1941) er en norsk matematiker. Hun er professor emerita ved Institutt for matematiske fag, Norges teknisk-naturvitenskapelige universitet (NTNU). Hennes fagområde er geometrisk funksjonsteori. I tillegg til forskning, har hun blant annet engasjert seg i lærerutdanning og likestillingsarbeid.
 Utdanning og karriere 

Hun ble cand.mag. etter studier ved Norges lærerhøgskole i TrondheimSenere integrert i NTNU i 1963, og cand.real. ved Universitetet i Oslo i 1967.

I perioden 1968–1969 var hun vitenskapelig assistent for professor Haakon Waadeland. I 1972 tok hun en Ph.d.-grad ved University of Michigan med avhandlingen Quasiconformal boundary correspondance and external mappings.

Etter tiden i Michigan, der hun var doktorgradsstipendiat (teaching fellow) fra 1969 til 1972, har hun vært ansatt ved Institutt for matematiske fag, NTNU;1972–1995: NTH, som fra 1996 ble integrert i NTNU i perioden 1972–2001 som førsteamanuensis og fra 2001 som professor, med spesielt ansvar for lærerutdanning. Denne stillingen hadde hun til hun gikk av for aldersgrensen i 2011.

Hennes første arbeider var innen kjedebrøkteori for rasjonale funksjoner. I Michigan studerte hun kvasikonforme avbildinger, og hennes senere forskning kan sies å tilhøre den finske skolen i geometrisk funksjonsteori.

Gjennom hele karrieren har hun engasjert seg i lærerutdanning; kvalitet i undervisning og andre undervisningsspørsmål; likestillingsarbeid og rekruttering av kvinner til NTH, senere NTNU, både blant studenter og ansatte.

Hun var medlem av det sentrale undervisningsutvalget ved NTH og forsøkte med hell alternative undervisningsmetoder, som smågruppeundervisning av begynnerstudenter.

 Bibliografi 

 Medlemskap og verv (utvalg) 
miniatyr|upright|Kari Hag fikk NTNUs likestillingspris i 2000 

 1984–1986: Leder av NTHs likestillingsutvalg
 1986–1991: Medlem av NAVFs referansegruppe for kvinner i vitenskapelig forskning. 
 1990–1992: første leder av av Norsk matematikkråd.Referat fra NMR-møte, der utnevnelsen er omtalt
 1995: Medlem av Underdal-utvalget som utredet NTNU
 1997–2007: Leder for følgende studieprogram ved NTNU: Program for lærerutdanning i matematikk (PLUM), program for lærerutdanning i realfag (PLUR) og masterprogram, lektorutdanning i realfag (MREAL)
 2002–2005: Prodekan ved Fakultet for informasjonsteknologi, matematikk og elektroteknikk (IME), med ansvar for undervisning. 
 Vårsemesteret 2006: Fungerende dekan ved IME-fakultetet.

Siden 2004 har hun vært linjeforeningen Spanskrørets Høye Beskytter.

 Priser 
 1989 – SINTEFs pris for fremragende pedagogisk virke.Oksholen (2011)
 2000 – NTNUs likestillingspris.
 2000 – Formidlingsprisen ved Fakultet for fysikk, informatikk og matematikk, NTNU.
 2018 – Ridder av Den Kongelige Norske St. Olavs Orden.Tildelinger - kongehuset.no

 Referanser og fotnoter 

 Kilder 
 NTNU-dokument om tildeling av Likestillingsprisen 2000


 Eksterne lenker 


Kategori:Professorer ved NTNU
Kategori:Norske matematikkprofessorer
Kategori:Personer fra Eidsvoll kommune
Kategori:Fødsler i 1941
Kategori:Riddere av 1. klasse av St. Olavs Orden